Pleonasmo

Pleonasmo oni nomas la ripeton de sama ideo. Pleonasmo ne ŝanĝas la sencon. 

Ekzemple, la vorto virhomo enhavas pleonasmon, ĉar la ideo hom jam ekzistas en vir; pro tio, virhomo havas saman signifon kiel viro. Inverse, el la egalaĵo virhomo = viro oni povas konkludi, ke la aldonita elemento hom estas pleonasma, t.e., ke la ideo hom jam estas entenata en la cetera parto de la vorto.

Pleonasmo havas utilon nur por la analizo de vortoj aŭ por plifortigi la ideon esprimatan (ekzemple, jes, jes estas pli forta ol simpla jes).

 Vidu ankaŭ 

 Redundo
 Taŭtologio

Kategorio:Parolfiguroj
Kategorio:Retoriko
Kategorio:Semantiko